Sokolku pogosts

Sokolku pogosts irā Viļānu nūvoda teritoriskais padalīņs Latgolā. Pogostā dora tautys noms i biblioteka, feļčeru punkts, div puordūtuvis, solu sīvīšu apvīneiba "Ūdzeņa".Sokolku pogosts, Viļānu nūvoda teiklavīta Kai 2008 godā aizdareja Dylmaņu pamatškolu, pogostā nadora nivīns vuiceibu īstots.Rēznis rajonā itūgod dorbu īsuoce 13 vuiceibu īstoti, TVNET zinis Lelums Sokolku pogosta škoļnīku vuicuos Cyskuodu vydsškolā. Pogostā dora vīna katuoļu parapeja, tok lelums dzeivuotuoju irā staroveri i apmeklej Sakstygola ci Sylmolys pogosta cierkvys.

Viesture
Viesturiskai Sokolku pogosta teritoreja bejuse Rēznis apleiciņa Viļānu pogostā. 1945 godā Viļānu pogostā īstateja Sokolku solys padūmi. Nu 1947 gods da 1949 godam bejs Viļānu apleicinī, nu 1949 da 1962 godam Viļānu rajonā, a nu 1962 gods Rēznis rajonā. 1954 godā Sokolku solai daškiera likvidātū Skudnovkys solu.Okupātuos Latvejis administrativi teritoriskais dalejums. Latvejis Vaļsteibys arhivu generaldireceja. Reiga, 1997. ISBN 9984-9256-0-9 1990 godā solu reorganizej kai pogostu.Latvijas pagasti. Enciklopēdija. A/S Preses nams, Rīga, 2001-2002 ISBN 9984-00-412-0 2009 godā kai administrativu teritoreju pogostu daškir Viļānu nūvodam.

 Rūbeži 
Sokolku pogosts tur rūbežu ar:
 Viļānu nūvoda Viļānu mīstu i Viļānu pogostu;
 Rēznis nūvoda Sakstygola pogostu i Sylmolys pogostu;
 Ribinišku nūvoda Vydsmuižys pogostu.

Doba
Sokolku pogostā nadaudzi irā kudrys, smiļkts i žvyra atrostuvis, a mežu cīši moz. Dīnavydvokorūs plota leidzonaine, a dīnavydreitūs iz Cyskuodu azara pusi zeme kaupraina. Pogosta teritorejā navā nivīna azara.

 Iudini 
Upis:
 Cyskuoda
 Lauza
 Malta

Pūri i peisi:
 Strupļu pūrs

 Dzeivuotuoji 
Sokolku pogostā dzeivoj 856 ļauds, nu jū 74% krīvu i 23% latvīšu.Sokolku pogosts, Viļānu nūvoda teiklavīta Pyrma 300 godu Sokolku pogosta teritorejā iz dzeivi atguoja nu cara represejom bāgūšī staroveri, partū lelums pogosta dzeivuotuoju irā etniskī Latgolys krīvi.

 Solys 
Sokolku pogosta ļauds dzeivoj 22 soluos.LĢIA vītvuordu datubaza

 Zeimeigi ļauds 
 Stanislavs Beļkovskais - publicists;
 Terezeja Broka - kordirigeņte;
 Fraņcs Murāns - ASV Vyskonsina Universiteta profesors

 Saimisteiba
 Transports i saiteibys
Pogosta teritoreju škārsoj vīns vaļsteibys zeimebys autoceļš Viļāni-Ružyna-Malta (P59) i nazcik vītejuos zeimeibys celi.Latvejis vaļsteibys regionalī autoceli Pūstumūs īt Krystapiļs-Sīnuojis dzeļžaceļa lineja, tok pogosta teritorejā nivīnys stacejis navā. Ļauds izmontoj tyvuokū staceju Viļānūs.

Sokolku pogosta teritoreju apkalpoj vīna posta atdale Sokolki (LV-4640).Latvejis posta iņdeksu gruomota

Slavvītys
 Ostroņu Sv. Aloiza Romys katuoļu bazneica - kūka dīvanoms pastateits 1936 godā;
 Sokolku muižys parks

 Nūruodis